stanford-oval/wikipedia huggingface dataset:
דרוסקינינקאי
היסטוריה

פרק זה לוקה בחסר. אנא תרמו לוויקיפדיה ו.
למרות שבמקורות הכתובים הוזכרה העיר בפעם הראשונה רק בתחילת המאה ה-17, אנשים מתגוררים באזור זה כבר מתקופת האבן. 
במאה ה-18, הייתה דרוסקינינקאי כפר ליטאי רגיל, עד שסטניסלב אוגוסט פוניאטובסקי, הדוכס הגדול של ליטא, מלך פולין, הוציא צו והכריז על דרוסקיניקאי ככפר נופש, ב-20 ביוני 1794. 
בשנת 1837, כאשר איגנצי פונברג, פרופסור באוניברסיטת וילנה, ניתח את ההרכב הכימי של המים המינרליים הזורמים בנהר הניימן המתפרש לרוחב העיר, ופרסם את התוצאות, אישר הקיסר ניקולאי הראשון את פרויקט הנופש בדרוסקינינקאי.
יהודי דרוסקינינקאי

ראשית הקהילה היהודית בדרוסקינינקאי בשנות ה-80 של המאה ה-19, אז הוקמו במקום שני בתי מדרש ונקבע בית קברות. הקהילה הקטנה החזיקה גם "חדר", ואלו מילדיה שבחרו להמשיך בלימוד תורה נסעו ללמוד בישיבות ליטא.
רבני העיירה היו:
רבי יצחק מרגליות - מחבר הספרים "מעוז התלמוד", "מעוז הים" ועוד
רבי שמריה יצחק בלוך
רבי שלמה גורדון - מחבר "בנין שלמה"
במאה ה-21 מתגוררים בעיר יהודים אחדים.
ראו גם

ועידת דרוסקניק
לקריאה נוספת

שמואל ספקטור וברכה פרוינדליך (עורכים), פנקס הקהילות: פולין, כרך שמיני: מחוזות וילנה-ביאליסטוק-נובוגרודק, עמ' 273–274.
האנה וייר

| --- | --- |

 לידה:  8 בדצמבר 1982 (בת 41) לונדון/אזור הפרברים הדרומי, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2010 
 מקום לימודים:  מכון לי סטרסברג לתיאטרון ולקולנוע  בית הספר אליין 
 פרופיל ב-IMDb
 
האנה רוז וייר (באנגלית: Hannah Rose Ware; נולדה ב-8 בדצמבר 1982) היא שחקנית אנגלייה-יהודייה.
ביוגרפיה

וייר גדלה בקלאפהאם, לונדון. היא בתם של הלנה (לבית קיל, מכונה בדרך כלל לני), עובדת סוציאלית, וג'ון וייר, כתב BBC Panorama. השניים התגרשו כשהייתה בת 12. היא אחותה הגדולה של הזמרת-יוצרת ג'סי וייר. אמהּ היא יהודייה, וגידלה את בנותיה כמאמינות.
היא למדה במכון לי סטרסברג לתיאטרון ולקולנוע שבמנהטן.
קריירה

את הופעתה הראשונה בקולנוע ערכה בשנת 2010, כששיחקה בתפקיד משני בסרט קומדיית המשטרה "קופ אאוט" של קווין סמית'.
בשנת 2011 שיחקה בתפקיד משני בסרט הדרמה הבריטי "בושה".
בשנים 2011–2012 שיחקה בתפקיד מרכזי בסדרת הטלוויזיה "בוס", בה גילמה את דמותה של אמה קיין, בתו של ראש עיריית שיקגו.
בשנת 2013 שיחקה בתפקיד משני ברימייק האמריקאי לסרט המצליח "שבעה צעדים".
בשנים 2013–2014 שיחקה בתפקיד הראשי בסדרת הטלוויזיה "בגידה", שבוטלה לאחר עונה אחת בלבד.
בשנת 2015 שיחקה בתפקיד הראשי בסרט "היטמן: סוכן 47". בשנת 2017 שיחקה בתפקיד משני בסרט "טיסה 112".
בשנת 2018 שיחקה בתפקיד משני במותחן הריגול הישראלי-אמריקאי "המלאך" של נטפליקס, המגולל את סיפורו של אשרף מרואן. באותה שנה שיחקה גם בתפקיד מרכזי בסדרת הטלוויזיה "המשימה הראשונה" שבוטלה לאחר עונה אחת.
בשנת 2021 שיחקה בתפקיד הראשי בסדרת הטלוויזיה הבריטית מסוגת המדע הבדיוני "התאמה מושלמת".
הערות שוליים

1 2    Emma Barnett,Emmabarnett, ‏Mercury nominee Jessie Ware on the 'sorority' dominating British music, The Telegraph, 1 October 2012
↑  Abbott, Jeremy (23 במרץ 2012). "Hey sister, go sister, soul sister, flow sister". Ponystep. אורכב מ-המקור ב-29 בינואר 2013. {{cite web}}:  (עזרה)
↑  "At home with Jessie Ware: gnocchi, podcasts and Deliveroo". Evening Standard (באנגלית). 2018-01-31. נבדק ב-2019-07-04.
↑  Births, Marriages & Deaths Index of England & Wales, 1916–2005.; at ancestry.com
↑  "Jessie Ware interview". Time Out. אורכב מ-המקור ב-2012-12-19. נבדק ב-16 בינואר 2013. {{cite web}}:  (עזרה)
↑  "Jessie Ware reveals her secret ambition". The Jewish Chronicle. 23 באוגוסט 2012. נבדק ב-16 בינואר 2013. {{cite web}}:  (עזרה)
↑  "Interview: "Boss" Actress Hannah Ware Talks Kelsey Grammer, Drug Addiction and Political Families | Complex". Complexmag.ca. 17 באוגוסט 2012. נבדק ב-25 במרץ 2014. {{cite web}}:  (עזרה)
1 2  Disney General Entertainment Content Press (באנגלית אמריקאית)
↑  Nellie Andreeva, Nellie Andreeva, Hannah Ware To Star In ABC’s ‘Betrayal’, Deadline, ‏2013-03-01 (באנגלית אמריקאית)
↑  Nikki Finke, Nikki Finke, That Agency Urge to Merge (Updated), Deadline, ‏2006-03-09 (באנגלית אמריקאית)
↑  Justin Kroll, Justin Kroll, Hannah Ware Lands Female Lead in ‘Agent 47,’ Based on ‘Hitman’ Videogame, Variety, ‏2014-02-05 (באנגלית אמריקאית)
↑  The Angel, 2018-09-14, נבדק ב-2021-12-17
↑  The First review: What if Sean Penn starred in Christopher Nolan’s Interstellar?, Hindustan Times, ‏2018-09-19 (באנגלית)
↑  Jake Kanter, Jake Kanter, Hannah Ware Leads Cast For Netflix Soulmate Sci-Fi Series ‘The One’, Deadline, ‏2021-02-12 (באנגלית אמריקאית)
| --- | --- |
בקרת זהויות :  BNE: XX5596685  BnF: cb16710469g (data)  ISNI: 0000 0003 7771 4186  LCCN: no2012104222  SNAC: w67q2xgf  VIAF: 255374178   WorldCat (עם VIAF): 255374178
דיאן ראדיץ'

דיאן ראדיץ' (בסרבית: Дејан Радић / Dejan Radić; נולד ב-8 ביולי 1980 באינג'יה שבסרביה) הוא כדורגלן עבר סרבי ששיחק בעמדת השוער.
קריירה

ראדיץ' החל את הקריירה שלו בקבוצת הנוער של פ.צ. רד. ב-2000 הוא התחיל לשחק בהרכב הקבוצה. בעונת 2003/2004 הושאל ראדיץ' למועדון ראדניצ'קי באוגרד. בינואר 2004 עבר לאלניה ולדיקווקז, שם רשם 26 הופעות.
בקיץ 2005 חזר לסרביה ושיחק במועדון וויבודינה נובי סאד במשך חצי שנה. בינואר 2007 עבר ראדיץ' לספרטק נלצ'יק שם שיחק 3 עונות ורשם 43 הופעות. בינואר 2010 חתם חוזה עם רוסטוב לשנתיים. במחזור השישי בעונת 2011/2012 נפצע קשה במשחק מול טרק גרוזני עקב התנגשות עם חלוץ טרק זאור סדאייב. בשל כך הוא נאלץ לעבור נפרקטומיה (כריתת כליה). בסוף חודש מאי הוא התחיל אימונים קלים, אולם מאוחר יותר החליט לפרוש ממשחק פעיל.
חייו האישיים

ראדיץ' נשוי ואב לשני בנים ובת. אשתו דראגנה מאינג'יה, פרוור של בלגרד, שם הם הכירו ב-1998.
דלטה אמקורו

דלטה אמקורו (בספרדית: Delta Amacuro) היא אחת מ-23 המדינות המרכיבות את ונצואלה. המדינה, הנמצאת בצפון-מזרח ונצואלה, גובלת במפרץ פריה בצפון, באוקיינוס האטלנטי בצפון ובמזרח, בגיאנה (בגיאנה אסקיבה) בדרום-מזרח, בבוליבר בדרום ובמונגס במערב.
המדינה משתרעת על שטח של 40,200 קילומטרים רבועים. במדינה מתגוררים 167,525 תושבים (נכון ל-2011). בירתה והעיר הגדולה ביותר בה היא טוקופיטה.
במדינה נמצאת הדלתה של נהר האורינוקו.
היסטוריה

הראשון שחקר את האזור היה דייגו דה אורדס הספרדי ב-1531. בהמשך המאה ה-16 הגיעו לאזור מספר משלחות שתרו בו אחר עיר הזהב האגדית אל דוראדו. הספרדים שלטו באזור עד המאה ה-19.
בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור הפך לחלק מפרובינציית גואיאנה. ב-1854 שם הפרובינציה שונה לאורינוקו.
ב-1864 ונצואלה הפכה למדינה פדרלית והפרובינציה הפכה למדינת גואיאנה (כיום מדינת בוליבר). ב-27 בפברואר 1884 נוצרה טריטוריה פדרלית נפרדת בשם דלטה אמקורו, אך ב-21 באוקטובר 1893 היא חזרה להיות חלק ממדינת גואיאנה. כתוצאה מבוררות בינלאומית בין ונצואלה ובריטניה ב-1889, שטח בגודל של כ-23,000 קילומטרים רבועים משטחי הטריטוריה הפדרלית לשעבר הועבר למושבת בריטניה גיאנה הבריטית.
ב-26 באפריל 1901 הטריטוריה הפדרלית הוקמה מחדש כשבירתה הייתה סן חוסה דה אמקורו. ב-16 במאי 1905 הבירה הועברה לטוקופיטה.
הטריטוריה קיבלה מעמד של מדינה ב-3 באוגוסט 1991.
כלכלה

כלכלת דלטה אמקורו מתבססת על הפקת נפט, חקלאות, הכוללת בין היתר גידול אורז, תירס וקוקוס, גידול מקנה ודיג.
הערות שוליים

1 2  מפקד האוכלוסין והדיור הלאומי ה-14 - תוצאות עבור מדינת דלטה אמקורו, מכון הסטטיסטיקה הלאומי של ונצואלה (בספרדית).
| מדינות ונצואלה |
| --- | --- | --- |
| מדינות | אמסונאס • אנסואטגי • אפורה • ארגואה • בוליבר • ברינס • גואריקו • דלטה אמקורו • ורגאס • טאצ'ירה • טרוחיו • יארקוי • לרה • מונגס • מירנדה • מרידה • נואבה אספרטה • סוליה • סוקרה • פורטוגסה • פלקון • קוחדס • קרבובו |  |
| ישויות פדרליות נוספות | הדפנדנסיות הפדרליות • מחוז הבירה |  |
| --- | --- |
בקרת זהויות :  BnF: cb12023277q (data)  GND: 4376831-3  MusicBrainz: 5dfc33de-4fcd-45ec-9211-6a39483ac1ba
דיינו

"דיינו", הגדת ריילנדס, המאה ה-14
דַּיֵּינוּ (או כַּמָּה מַעֲלוֹת טוֹבוֹת) הוא פיוט עברי המתאר את הסיבות הרבות שבגללן צריך עם ישראל להודות "למקום" (כלומר לאלוהים), ומונה חסדים רבים שנעשו לישראל במהלך יציאת מצרים. נוהגים לשיר אותו בליל הסדר, כחלק מהגדה של פסח.
הפיוט

הפיוט מורכב מחמש עשרה שורות שכל אחת מתארת נס אחד שנעשה לישראל, והקביעה שיכולנו להסתפק בו, ולא היינו זקוקים לזה שבא אחריו. כל זאת לא כולל את המעלה הראשונה – "אילו הוציאנו ממצרים" – שעפ"י הפיוט בלעדיה אין מקום להודיה. כחצי מהמעלות המוזכרות בפיוט הן ניסים שנעשו לישראל במהלך יציאת מצרים, והשאר מתארות אירועים מיוחדים שנעשו במהלך המסע במדבר והכניסה לארץ ישראל. הפיוט חותם בקביעה שאכן, עלינו להודות לה' על כל אחת ואחת מהמעלות הטובות שעשה לנו.
כוונת המחבר אינה ככל הנראה שאפשר להסתפק בניסים הללו בפועל, אלא שיש צורך להודות באופן נפרד ומלא על כל אחת ואחת מהמעלות. שכן חלק מהשלבים אינם מספיקים לישועה בפני עצמם – לדוגמה, "אילו קרע לנו את הים ולא העבירנו בתוכו בחרבה".
נוסח הפיוט

כַּמָּה מַעֲלוֹת טוֹבוֹת לַמָּקוֹם עָלֵינוּ!
אִלּוּ הוֹצִיאָנוּ מִמִּצְרַיִם וְלֹא עָשָׂה בָהֶם שְׁפָטִים, דַּיֵּינוּ.
אִלּוּ עָשָׂה בָהֶם שְׁפָטִים, וְלֹא עָשָׂה בֵאלֹהֵיהֶם, דַּיֵּינוּ.
אִלּוּ עָשָׂה בֵאלֹהֵיהֶם, וְלֹא הָרַג אֶת בְּכוֹרֵיהֶם, דַּיֵּינוּ.
אִלּוּ הָרַג אֶת בְּכוֹרֵיהֶם וְלֹא נָתַן לָנוּ אֶת מָמוֹנָם, דַּיֵּינוּ.
אִלּוּ נָתַן לָנוּ אֶת מָמוֹנָם וְלֹא קָרַע לָנוּ אֶת הַיָּם, דַּיֵּינוּ.
אִלּוּ קָרַע לָנוּ אֶת הַיָּם וְלֹא הֶעֱבִירָנוּ בְתוֹכוֹ בֶּחָרָבָה, דַּיֵּינוּ.
אִלּוּ הֶעֱבִירָנוּ בְתוֹכוֹ בֶּחָרָבָה וְלֹא שִׁקַּע צָרֵנוּ בְּתוֹכוֹ, דַּיֵּינוּ.
אִלּוּ שִׁקַּע צָרֵנוּ בְּתוֹכוֹ וְלֹא סִפֵּק צָרְכֵּנוּ בַּמִּדְבָּר אַרְבָּעִים שָׁנָה, דַּיֵּינוּ.
אִלּוּ סִפֵּק צָרְכֵּנוּ בַּמִּדְבָּר אַרְבָּעִים שָׁנָה ולֹא הֶאֱכִילָנוּ אֶת הַמָּן, דַּיֵּינוּ.
אִלּוּ הֶאֱכִילָנוּ אֶת הַמָּן וְלֹא נָתַן לָנוּ אֶת הַשַׁבָּת, דַּיֵּינוּ.
אִלּוּ נָתַן לָנוּ אֶת הַשַׁבָּת, וְלֹא קֵרְבָנוּ לִפְנֵי הַר סִינַי, דַּיֵּינוּ.
אִלּוּ קֵרְבָנוּ לִפְנֵי הַר סִינַי, וְלֹא נָתַן לָנוּ אֶת הַתּוֹרָה, דַּיֵּינוּ.
אִלּוּ נָתַן לָנוּ אֶת הַתּוֹרָה וְלֹא הִכְנִיסָנוּ לְאֶרֶץ יִשְׂרָאֵל, דַּיֵינוּ.
אִלּוּ הִכְנִיסָנוּ לְאֶרֶץ יִשְׂרָאֵל וְלֹא בָנָה לָנוּ אֶת בֵּית הַבְּחִירָה, דַּיֵּינוּ.
עַל אַחַת, כַּמָּה וְכַמָּה, טוֹבָה כְפוּלָה וּמְכֻפֶּלֶת לַמָּקוֹם עָלֵינוּ: שֶׁהוֹצִיאָנוּ מִמִּצְרַיִם, וְעָשָׂה בָהֶם שְׁפָטִים, וְעָשָׂה בֵאלֹהֵיהֶם, וְהָרַג אֶת בְּכוֹרֵיהֶם, וְנָתַן לָנוּ אֶת מָמוֹנָם, וְקָרַע לָנוּ אֶת הַיָּם, וְהֶעֱבִירָנוּ בְתוֹכוֹ בֶּחָרָבָה, וְשִׁקַּע צָרֵנוּ בְּתוֹכוֹ, וְסִפֵּק צָרְכֵּנוּ בַּמִּדְבָּר אַרְבָּעִים שָׁנָה, וְהֶאֱכִילָנוּ אֶת הַמָּן, וְנָתַן לָנוּ אֶת הַשַׁבָּת, וְקֵרְבָנוּ לִפְנֵי הַר סִינַי, וְנָתַן לָנוּ אֶת הַתּוֹרָה, וְהִכְנִיסָנוּ לְאֶרֶץ יִשְׂרָאֵל, וּבָנָה לָנוּ אֶת בֵּית הַבְּחִירָה לְכַפֵּר עַל כָּל עֲוֹנוֹתֵינוּ.
מקור הפיוט

לא ידוע מי חיבר את מילות הפיוט. הפיוט אינו מופיע במשנה, בתוספתא, בתלמודים ובמדרשים, ואף לא בנוסח ההגדה של הרמב"ם. מאידך, הנוסח מופיע בנוסחים קדומים של ההגדה, כגון ההגדה המובאת בסדר רב עמרם גאון, בסידור רב סעדיה גאון, ובספר הכוזרי. אחת ההשערות היא שחובר בתגובה למזמורי האִימְפְּרוֹפֶּרִיַה (תוכחה) הנוצריים, דוגמת "אודות הפסחא" של מליטון מסרדיס, בהם מואשמים היהודים שגמלו לאל רעה בצליבת ישו כנגד הטובות שעשה להם ביציאת מצרים(אם כי ישנם חוקרים הסוברים כי האימפרופריה היא תגובה לפיוט זה, ולא להפך).
מנהגים

ביהדות משהד בפרט וביהדות פרס בכלל נהוג להצליף האחד בחברו בעלי בצל ירוק, נהוג להסביר שהעניין הוא למחות אחד בשני על ההתלוננות של בני ישראל במדבר "זכרנו את הבצלים" ולהזכיר שדיינו בחלק מהניסים.
בתרבות

הביטוי "דיינו" שימש כמוטו לשני שירים שנכתבו בשנות ה-70 וה-80 של המאה ה-20: שיר שחיברו תלמה אליגון ודרורה חבקין ללהקת פיקוד צפון (1972) ושיר שחיבר אהוד מנור, והלחין ושר אבי טולדנו בקדם-אירוויזיון (1989).
בדיחה בספר הבדיחה והחידוד של אלתר דרויאנוב מספרת על עורכי נוסח לא-אורתודוקסי להגדה, ול"דיינו" בפרט:
כשהגיעו “מתקני-הסידור” ל“דיינו” שבהגדה של פסח, טבל הזקן שבהם עטו בדיו ומחק הכל. אמרו לו תלמידיו:

מורנו ורבינו, שמא נשאיר זכר?

הסכים הזקן, חזר וטבל עטו בדיו והשאיר זכר:

“אילו נתן לנו את ממונם, ולא נתן לנו את התורה – דיינו”…
הערות שוליים

↑  מבוסס על הפסוק: וְעָבַרְתִּי בְאֶרֶץ מִצְרַיִם בַּלַּיְלָה הַזֶּה וְהִכֵּיתִי כָל בְּכוֹר בְּאֶרֶץ מִצְרַיִם מֵאָדָם וְעַד בְּהֵמָה וּבְכָל אֱלֹהֵי מִצְרַיִם אֶעֱשֶׂה שְׁפָטִים אֲנִי ה' (ספר שמות, פרק י"ב, פסוק י"ב)
↑  הציווי על השבת אמנם מופיע גם בעשרת הדיברות שבמתן תורה, אך מוזכר כבר קודם (ספר שמות, פרק ט"ז).
↑  מאמר ג, יא
↑  תוספות מאוחרות, בתוך: י. ל. ברוך (אסף), יום-טוב לוינסקי (השלים וערך), ספר המועדים, כרך ב: פסח, תל אביב: אגודת עונג שבת על ידי דביר, תש"ח, עמ' 129, באתר היברובוקס.
↑  יוסף תבורי, The JPS Commentary on the Haggadah, Jewish Publication Society, 2008. עמ' 46.
↑  ישראל יובל, הפוסחים על שתי הסעיפים: ההגדה של פסח והפסחא הנוצרית, תרביץ כרך 65 חוברת א (ה'תשנ"ו), עמ' 12-13
↑  דניאל גולדשמידט, הגדה של פסח ותולדותיה, עמ' 50; Eric Werner, Melito of ,Sardes the First Poet of Deicide, HUCA   37 ,(1966) .pp  191-210; S.G ,Hall
'Melito in the Light of the Passover ,Haggada' Journal of Theological ,Studies 22 ,(1971) .pp 29-46 ועוד
↑  מרדכי הלל ג'וואהרי, דיינו בפורום אוצר החכמה
↑  נאמרו נימוקים נוספים, לעורר את הילדים, או שזה משחק שעשו היהודים כדי להסתיר את עריכת הסדר מערביי המקום.
| חג הפסח |
| --- | --- | --- |
| ערב פסח | קמחא דפסחא • אפיית מצות • שבת הגדול • הגעלת כלים • בדיקת חמץ • ביטול חמץ • ביעור חמץ • מכירת חמץ • תענית בכורות • ערב פסח שחל בשבת |  |
| סיפור יציאת מצרים | שעבוד מצרים • עשר מכות מצרים • יציאת מצרים • קריעת ים סוף • שירת הים |  |
| ליל הסדר | הלכות ליל הסדר • קערת ליל הסדר • חרוסת • כרפס • מצה • מרור • זרוע • ארבע כוסות • כוס של אליהו • הסבה • אפיקומן |  |
| סדר ההגדה | סימני הסדר • הא לחמא עניא • מא כ'בר • מה נשתנה • עבדים היינו • ארבעה בנים • והיא שעמדה • דצ"ך עד"ש באח"ב • דיינו • אמונים ערכו שבח • קריאת ההלל (התחלה) • שפוך חמתך • הלל (המשך) • הלל הגדול • ברכת השיר • חסל סידור פסח • לשנה הבאה בירושלים • ובכן ויהי בחצי הלילה • ובכן ואמרתם זבח פסח • אדיר במלוכה • אדיר הוא • אחד מי יודע • חד גדיא |  |
| מצוות החג | איסור חמץ • קורבן פסח • סיפור יציאת מצרים • אכילת מצה • אכילת מרור • ארבע כוסות • מנחת העומר |  |
| מהלך החג | ערב פסח • ליל הסדר • חול המועד פסח • שביעי של פסח • פסח שני |  |
| מנהגים | סעודת אסתר • סהרנה • אמירת שירת הים • סעודת משיח • מימונה |  |
| תפילות ופיוטים | קריאת ההלל • אבוא בחיל להתיצבה • תפילת טל • ליל שמורים אותו אל חצה |  |
| חמץ ומצה | מצה עשירה • מצה שמורה • שרויה • קטניות בפסח • חמץ נוקשה • חמץ שעבר עליו הפסח |  |
| שונות | מסכת פסחים • לא בד"ו פסח • מטבח פסח • רומפלנאכט |  |
חגי ישראל ומועדיו • שלוש רגלים
| --- | --- |
בקרת זהויות :  MusicBrainz work: a7acdbf6-e9de-4525-81c8-f2e99a6d4a84 
"דיינו", מתוך הגדת חילק ובילק, המאה ה-15
"דיינו", הגדת ראשי הציפורים
דיינה מייר

| --- | --- |

מייר, 2013
 לידה:  22 בדצמבר 1968 (בת 55) ניו יורק, ניו יורק, ארצות הברית 
 שם לידה:  Dina Meyer 
 מדינה:  ארצות הברית ארצות הברית
 תקופת הפעילות:  מ-1993 
 מקום לימודים:  אוניברסיטת לונג איילנד (1991)  בית הספר לתאטרון נייברהוד פלייהאוס 
 https://dinameyer.com/
 פרופיל ב-IMDb
 
מאייר, 2012
דיינה מייר (באנגלית: Dina Meyer, שמה מתורגם לעברית גם בתור דינה מאייר; נולדה ב–22 בדצמבר 1968) היא שחקנית קולנוע וטלוויזיה אמריקאית–יהודייה. היא התפרסמה ב–1993 בשל תפקידה בתור לוסינדה ניקולסון בסדרת הנעורים "בוורלי הילס 90210", בסרט המדע–בדיוני "גברים בחלל", ובמספר מסרטי סדרת האימה הקולנועית "המסור".
ביוגרפיה

דינה מאייר נולדה וגדלה ברובע קווינס שבניו יורק, ארצות הברית, למשפחה יהודית ממוצא אשכנזי. אביה היה בעל מוסך, ולה שני אחים, אוון וגרגורי. דגמנה בפרסומות מגיל 9 עד גיל 16. היא שאפה להיות שחקנית, למורת רוחם של הוריה שעודדו אותה למצוא לעצמה "קריירה רצינית".
ביוגרפיה > השכלה

בוגרת תואר במנהל עסקים מאוניברסיטת לונג איילנד(אנ') (LIU) בברוקוויל שבמדינת ניו יורק משנת 1991.
למדה גם ספרות צרפתית.
למדה משחק במשך כשלוש שנים, בהדרכתו של רונלד סטטסון בבית הספר לדרמה Neighborhood Playhouse School of the Theatre (אנ') שבעיר ניו יורק.
ביוגרפיה > חיים אישיים

מתחביביה בזמנה הפנוי גלישת שלג, רולר בליידס ורכיבה על אופניים.
נכון ל–2007 היא מתגוררת בלוס אנג'לס, קליפורניה שבמולדתה האמריקנית.
פילמוגרפיה > קולנוע וסרטים

Strapped ‏(1993; סרט טלוויזיה של HBO)
ג'וני נמוניק (1995)
לב הדרקון (1996)
גברים בחלל (1997)
ארץ בשום מקום (1998)
פודל ספרינגס (1998; סרט טלוויזיה של HBO)
עטלפים (1999)
זר מאשר דמיון (2000)
זמן לטעות (2001)
טיהור מוחלט (2002)
בלי היכולת לדבר (2002)
סודות קטנים וקטלניים (2002)
מסע בין כוכבים: נמסיס (2002)
הגנה פדרלית (2002; סרט טלוויזיה)
גיבור הסרט (2003)
המסור (2004)
הפרה (2004)
הונאה (2004; סרט טלוויזיה)
פשעים של תשוקה (2005)
חג המולד שלהם (2005; סרט טלוויזיה)
משולש פראי 3: יהלומים בלתי מלוטשים (2005)
המסור 2 (2005)
המסור 3 (2006)
חבר דמיוני למשחק (2006) (סרט טלוויזיה)
שמיניות משוגעות (2006)
המסור 4 (2007)
פתיון 2 (2007)
רשת של תשוקה (2008; סרט טלוויזיה)
האבידה (2009; סרט טלוויזיה)
פיראנה 3‏D ‏‏(2010)‏
למות בקבר (2013)
נעלי זהב (2015)
פיתוי קטלני (2015; סרט טלוויזיה)
עוגיית מזל (2016)
אמריגדון (2016)
הרשע שבפנים (2017)
שוטרי החלל: בוגדי מאדים (2017)
מרדף בשידור חי (2019)
בלש ניו יורקי: המשימה האחרונה (2023)
אמא של קייטי (2023)
נס מהלך (פוסט–פרודקשן)
פילמוגרפיה > טלוויזיה וסדרות

בוורלי הילס 90210 (1994–1993)
חברים (1997)
מייקל הייז (1997)
אלי מקביל (1998)
‏Secret Agent Man‏ (אנ')‏ ‏(2000)
עמוק באדמה (2002)
בגבולות המסתורין (2002)
ציפורי הטרף (2003–2002) - סדרה המבוססת על דמויות מבית DC קומיקס; מגלמת את ברברה גורדון/באטגירל
מיס מאץ' (2003–2004)
CSI ‏(2004)
פוינט פלזנט (2005)
CSI: מיאמי (2007)
מונק (2008)
ניפ/טאק (2009)
סוכן מחוק (2009)
‏NCIS ‏(2010)
המנטליסט (2010)
קאסל (2010)
Scoundrels‏ ‏(2010)
הגליידס (2010)
המלאכיות של צ'רלי (2011)
90210 (2012–2011)
מחשבות פליליות (2012)
מבודדים (2014)
קוד בלאק (2018)
הקוסמים (2018)
הרומן (2018)
אימה אמריקאית: אפוקליפסה (2018)
NCIS: לוס אנג'לס (2018)
הפלאש (2019) סדרה המבוססת על דמויות מבית DC קומיקס; מגלמת את ברברה גורדון/אורקל
‏All Rise‏ ‏(2019)
‏All American‏ ‏(2019–2020)
פילמוגרפיה > משחקי וידאו

דיבוב/קריינות בשפת המקור (אנגלית)
‏Ancient Space‏ ‏(2014)
‏Blade Runner Revelations‏ (אנ')‏ ‏(2018)
הערות שוליים

↑  Dina Meyer Biography, TV Guide
↑  Dina Meyer Biography, TV Guide
↑  Dina Meyer Biography, TV Guide
↑  Dina Meyer Biography, TV Guide
↑  Dina Meyer Biography, TV Guide
| --- | --- |
בקרת זהויות :  NLI: 987012282118905171  PLWABN: 9810638802105606  BNE: XX1302529  BnF: cb14206490d (data)  GND: 141728272  ISNI: 0000 0001 1476 6750  LCCN: no2004029927  MusicBrainz: 460f9a50-a8ab-4575-94ae-cd020a30f764  NKC: xx0057181  SNAC: w6vm58bg  SUDOC: 235482811  VIAF: 85669536   WorldCat (עם VIAF): 85669536
דולף זיגלר

| --- | --- |

זיגלר, אפריל 2016
 לידה:  27 ביולי 1980 (בן 44) קליבלנד, אוהיו, ארצות הברית
 שם במה:  דולף זיגלר ניק מטרו ניק נמת' ניקי
 משקל:  99 ק"ג
 גובה:  1.83 מטר
 מקום מגורים:  פיניקס, אריזונה, ארצות הברית
 לאום:  אמריקאי
 קריירה מקצוענית:  2004–הווה (כ־20 שנה)
 מאמנים:  Florida Championship Wrestling לאנס סטורם Ohio Valley Wrestling סטיב קירן טום פריצ'רד
 תרגילי סיום:  זיג זג
 מידע אישי
 בן או בת זוג:  איימי שומר  ניקי בלה 
 
ניקולאס תאודור נמת' (באנגלית: Nicholas Theodore Nemeth; נולד ב-27 ביולי 1980) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה דולף זיגלר.
לאחר קריירת היאבקות חובבנית פורה, שבה קבע שיאים באוניברסיטת המדינה של קנט, נמת' חתם על חוזה פיתוח עם ה-WWE בשנת 2004 ונשלח לארגון Ohio Valley Wrestling‏ (OVW), שם התאבק תחת שמו האמיתי. הוא קודם לתוכנית Raw בשנת 2005, כשגילם נושא כלי הגולף של קרווין ווייט. דמות זו לא זכתה להצלחה רבה, ולכן נשלח בחזרה ל-OVW זמן קצר לאחר מכן. באותה התקופה הוא הוכר בשם הבמה ניקי, כשהוצג כחלק ממעודדי קבוצת הספיריט סקוואד בתוכנית Raw בינואר 2006. הוא זכה ביחד עם הקבוצה פעם אחת באליפות הזוגות של העולם, אך בחודש נובמבר נשלח פעם נוספת ל-OVW. בספטמבר 2007, נמת' נשלח לארגון Florida Championship Wrestling‏ (FCW), שם זכה פעמיים באליפות הזוגות, פעם ראשונה עם בראד אלן ובפעם האחרת עם גאווין ספירס.
כשחזר לרוסטר הראשי של ה-WWE בספטמבר 2008, נמת' הוכר בשם הבמה דולף זיגלר. מאז, זיגלר זכה פעמיים באליפות העולם במשקל כבד, שש פעמים באליפות הבין יבשתית, פעמיים באליפות ארצות הברית ופעם אחת באליפות הזוגות של Raw (ביחד עם דרו מקינטייר). בנוסף, הוא היה השורד האחרון במסגרת שתי קרבות הדחות מסורתיים של אירוע סדרת ההישרדות (האחד בשנת 2012 והאחר בשנת 2014) ומחזיק מזוודת כסף בבנק לשנת 2012.
החיים שלפני

נמת' היה מעריץ של היאבקות מקצועית מאז שהיה בן חמש בלבד, כשבגיל זה הוא נכח במופע ההיאבקות הראשון שלו. בגיל 12, הוא החליט שהוא רוצה להפוך למתאבק מקצועי בעצמו. בפודקאסט של המתאבק קולט קבנה, הוא אמר שהוא בחר את שם הבמה שלו ב-WWE, "דולף", משום שזה הוא שמו הפרטי של סבא רבא שלו, וחבר הציע לו את השם "זיגלר" כשם המשפחה של שם הבמה. נמת' למד בתיכון סיינט אדוארד בלייקווד, אוהיו, שבו הוא מחזיק בשיא ההצמדות כמתאבק חובבני עם 82.
לנמת' יש תואר ראשון במדעי המדינה.
חיים אישיים

נמת' הוא אוהד מושבע של קבוצת הפוטבול, קליבלנד בראונס.
יש לו שני אחים צעירים ממנו: ריאן, שהוא גם מתאבק מקצועי ועבד בעבר עם ה-WWE ו-NXT תחת שם הבמה בריילי פירס, ודונלנד, שנשלח ל-15 שנות מאסר לאחר שהודה באשמה בעבירות הריגה, חטיפה ושוד בניסיון שוד כושל שהוביל לרצח נחת לשעבר בינואר 2016.
בעבר, זיגלר ניהל מערכת יחסים עם המתאבקת לשעבר, ניקי בלה.
אליפויות והישגים

הישגים בארגון ההיאבקות Florida Championship Wrestling - FCW
אליפות הזוגות של FCW (פעמיים)  - עם בראד אלן (1) וגאווין ספירס (1)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-9 מתוך 500 המתאבקים הטובים ביותר לשנת 2013
הישגים בארגון ההיאבקות World Wrestling Entertainment - WWE
אליפות העולם במשקל כבד (פעמיים)
אליפות ה-NXT (פעם אחת)
האליפות הבין יבשתית (6 פעמים)
אליפות ארצות הברית (פעמיים)
אליפות הזוגות של Raw (פעמיים) עם דרו מקינטייר (1) ורוברט רוד (1)
אליפות הזוגות של סמאקדאון (פעם אחת)  - עם רוברט רוד
אליפות הזוגות של העולם (פעם אחת) עם ג'וני, קני, מייקי ומיץ'
מחזיק מזוודת "כסף בבנק" (2012 - חוזה על אליפות העולם במשקל כבד)
אלוף הטריפל קראון ה-22
פרסי הסלאמי (פעמיים)
ציוץ השנה (2014)  - @HEELZiggler
קרב השנה (2014)  - קבוצת סינה נגד קבוצת ה-Authority באירוע סדרת ההישרדות
הישגים במגזין ההיאבקות Wrestling Observer Newsletter - WON
המתאבק המשתפר של השנה (2011)
המתאבק הכי פחות מוערך (2011)
הבחירות לנשיאות רוסיה 2004

הבחירות לנשיא רוסיה בשנת 2004 נערכו ב-14 במרץ והיוו חיזוק לשלטונו של פוטין ולמעשה הבטחת קדנציה שנייה רצופה.
בבחירות לנשיאות, אף אחד מהמועמדים לא היווה איום רציני על הנשיא ולדימיר פוטין. פוטין היה המועמד היחיד אשר בעבר השתתף בבחירות לנשיאות. המשתתפים בבחירות הקודמות לא התמודדו מסיבות שונות: המדינאי הקומוניסטי המוביל גנאדי זיוגאנוב לא התמודד כלל בבחירות, לאחר ארבע פעמים רצופות שעשה כן, מנהיג המפלגה הליברל דמוקרטית של רוסיה, ולדימיר ז'ירינובסקי, גם הוא לא התמודד בבחירות.
פוטין נבחר לכהונה שנייה וטקס ההשבעה נערך ב-7 במאי, בדיוק ביום השנה הרביעי לכניסתו לתפקיד לראשונה.
בדו"ח הסופי משל OSCE נמצא כי "באותו זמן, הן מבחינת טכנית, הבחירות נערכו באופן מיומן מאוד, על ידי ועדת הבחירות המרכזית של רוסיה, ובאופן כללי, העקרונות הנדרשים בבחירות דמוקרטיות נורמליות לא מצאו ביטוי מתאים בתהליך הבחירות. במהלך הליך הבחירות לא התקיימו מאבקים ותחרויות טלוויזיוניות".
לעומת זאת - כצפוי - משקיפי חבר המדינות חשו כי "הבחירות לנשיאות נערכו בצורה מסודרת. נצפה כמה פערים וחולשות לקראת הבחירות, וההצבעה לא השפיעה על הרצון החופשי של הבוחרים ותוצאות ההצבעה משקפות את רצון העם. משקיפים בינלאומיים ממדינות חבר העמים סברו כי בחירתו של נשיא הפדרציה הרוסית ב-14 במרץ 2004 נערכו בהתאם לחוק הפדרלי "יום הבחירות של נשיא הפדרציה הרוסית" והכירו בבחירות כבחירות חופשיות, דמוקרטיות והוגנות.
המועמדים והתוצאות

| מועמד | מפלגה תומכת | מספר קולות | אחוזים |
| --- | --- | --- | --- |
| ולדימיר פוטין | אחדות | 49,565,238 | 72,31% |
| ניקולאי חאריטונוב | המפלגה הקומוניסטית | 9,513,313 | 13,69% |
| סרגיי גלאזייב | גוש "מולדת" | 2,850,063 | 4.10% |
| אירינה חקאמדה | - | 2,671,313 | 3.84% |
| אולג מאלישקין | - | 1,405,315 | 2.02% |
| סרגיי מירונוב | רוסיה הוגנת | 524,324 | 0.75% |
| כנגד כולם | - | 2,396,219 | 3.45% |
| הצבעות פסולות | - | 578,824 | 0.84% |
| סך הכול (64,38% מאוכלוסיית רוסיה) | - | 69,504,278 | 100.00% |
דניאל קרן

| --- | --- |

דניאל קרן, 2010
 לידה:  ירושלים
 מידע כללי
 מדינה:  ישראל 
 השכלה:  האוניברסיטה העברית בירושלים 
 בן או בת זוג:  טל ניצן 
 מספר צאצאים:  2 
 www.danielkeren.com
 ספורט
 ענף ספורט:  טיפוס הרים 
 
דניאל קרן הוא אמן לחימה ישראלי העוסק גם בטיפוס הרים וספורט אתגרי. קרן ייצג את ישראל בתחרויות ספורט אתגרי ברחבי העולם.